རྒྱ་ནག་ཨ་རིའི་ཁ་གཏད་དུ་གྱུར་པ་དེ་ནི་གླིང་སྒྲུང་ལས།བྱིའུ་ཚེར་མ་ལ་ཁྲ་ཞིག་སྐྱེས།།དེ་ཡང་རང་དགྲ་རང་གཤེད་རེད།།གོ་སེར་མ་ལ་ཁྱི་ཞིག་སྐྱེས།།དེ་ཡང་རང་དགྲ་རང་གཤེད་རེད།།ཟེར་བ་བཞིན།དང་པོ་ཨ་རིའི་ངོས་ནས་རྒྱ་ནག་མཉམ་འབྲེལ་རྒྱལ་ཚོགས་ཀྱི་བདེ་འཇགས་ལས་འཛིན་ལྷན་ཚོགས་ཀྱི་ཚོགས་མིའི་ནང་དུ་ཨུ་ཚུགས་ཀྱིས་ཚུད་ཐབས་བྱས་ནས་ཐའེ་ཝན་ཕྱིར་འཕུད་ལྟ་བུ་བྱས་པ་དང་།རྒྱ་ནག་དང་འབྲེལ་བ་བྱུང་ནས་ཀློ་སྒྲིག་འཛུགས་ཀྱི་རོགས་རམ་བཅད་ནས་བོད་དོན་ལ་སྣང་མེད་བྱས་པ།ད་དུང་རྒྱ་ནག་རྒྱལ་སྤྱིའི་ཚོང་དོན་ལྷན་ཚོགས་ཀྱི་ཚོགས་མིའི་ནང་ཚུད་པར་ཨ་རིས་རྒྱབ་སྐྱོར་ཆེན་པོ་བྱས་པ།ཉོ་ཚོང་དང་མ་རྩ་འཛུགས་འཇོག་སོགས་རྒྱ་ནག་གི་དཔལ་འབྱོར་ཡར་རྒྱས་ནི།ཨ་རིའི་སྲིད་གཞུང་དང་།ཨ་རིའི་ཚོང་པ་འབྱོར་ལྡན་དག་གི་མ་རྩ་ལ་བརྟེན་ནས་བྱུང་ཡོད་པས།དེང་སྐབས་རྒྱ་ནག་གིས་ཨ་རི་ལའང་ཆབ་སྲིད་ཙམ་དུ་མ་ཟད།དཔལ་འབྱོར་དང་དམག་དོན་ཐད་ནས་ཀྱང་ཚད་ཚད་བྱེད་ཕོད་པ་འདི་ནི་གཙོ་བོ་འདས་པའི་མི་ལོ་བཞི་བཅུ་ཙམ་གྱི་རིང་ཨ་རིས་རྒྱ་ནག་ཡར་རྒྱས་འགྲོ་བར་རོགས་རམ་བྱས་པ་ལ་བརྟེན་ནས་བྱུང་ཡོད།